jkorsvik/nowiki_second_scrape_merged huggingface dataset:
Odd-Magnus Williamson

Odd-Magnus Bakasa Williamson (født Odd-Magnus Williamson; 14. september 1980 i Oslo) er en norsk tekstforfatter, komiker og skuespiller. Williamson er oppvokst på Nordstrand i Oslo.
Williamson er kjent fra flere store norske spillefilmer og TV-serier. Deriblant Kon-Tiki (2012), Manshow, Torsdag kveld fra Nydalen (2009–2012), Tina & Bettina – The Movie (2012) og Samurai sikkerhet (2014). I 2015 ledet han programmet En helt vanlig dag på TVNorge sammen med Henrik Thodesen. Fra 2016 til 2018 spilte han hovedrollen i TV3-serien Aber Bergen. For rollen ble han nominert til beste mannlige skuespiller foran Gullruten 2018. Høsten 2016 spilte han også i NRKs serie Nobel – fred for enhver pris. I 2019 deltok Williamson som politibetjenten «Jeppe» i HBO Nordics første norskspråklige serie Fremvandrerne (Beforeigners) som er en scifi-serie som foregår på henholdsvis norsk og norrønt. Williamson skrev manus og spilte hovedrollen i filmen Ingenting å le av i 2021.I september 2016 debuterte han på teaterscenen med forestillingen Min Pappas Porno (originaltittel: The Accidental Pervert). Forestillingen var på norgesturné høsten 2016 og vinteren 2017.Sammen med Bjarte Arneson driver Williamson Twitter-kontoen @kongendin i Harald Vs navn. Sammen med Sindre W. Goksøyr ga han i 2012 ut boken Kongen Din.Han var en av deltakerne i TV 2s musikalske talentkonkurranse Norges nye megahit. Han måtte forlate programmet etter episode 1. Williamson kom som utfordrer til finalen av programmet fordi låten hans hadde fått flest avspillinger. Han endte på 4. plass.


== Filmografi ==
Folk flest bor i Kina (2002)
Reprise (2006)
G-Force (2009) stemme
Tomme tønner (2010)
En helt vanlig dag på jobben (2010)
Hjelp, vi er i filmbransjen (2011)
Kon-Tiki (2012)
Tina & Bettina – The Movie (2012)
Kaptein Sabeltann og skatten i Lama Rama (2014)
Samurai sikkerhet (2014)
Aber Bergen (2016-)
Fremvandrerne (Beforeigners) (2019)
Ingenting å le av (2021)


== Bibliografi ==
2012: Kongen din
2013: Kongen din 2
2014: Ord for dagen. Mordknull
2015: Kongen din 3


== Referanser ==


== Eksterne lenker ==
(en) Odd-Magnus Williamson – kategori av bilder, video eller lyd på Commons 
(en) Odd-Magnus Williamson på Internet Movie Database 
(en) Odd-Magnus Williamson hos The Movie Database 
Odd-Magnus Williamson på Twitter 
Odd-Magnus Williamson på Facebook 
Odd-Magnus Williamson på Instagram
Ytterby

Ytterby er et sted i Bohuslän i Västra Götalands län, Sverige. Det bor ca. 8000 innbyggere i Ytterby, som i dag er en del av Kungälv.I yngre jernalder var Ytterby en stormannsgård. Senere overtok den norske kongemakten traktene omkring elven (Nordre älv) og flyttet til Konghelle. Representanter for kongemakten ble sittende i ett ca. par hundre år i Ytterby. Da de norske vikingkongene Olav Tryggvason, Olav den hellige, Harald Hardråde og Olav Haraldsson bodde i denne landsdelen holdt de hoff i kongsgården Ytterby. Selv kalte de den Konghelle, etter Båhuslens nest største gravfelt "Helle" som lå ovenfor kongsgården.


== Referanser ==


== Eksterne lenker ==
Digitaltmuseum.se - Platsen för Konghelle (Kastellgården i Ytterby socken) sedd från Ragnhildsholmens fästningsruin
Infinity (End of Green-album)

Infinity er debutalbumet til det tyske bandet End of Green. Albumet ble utgitt av Nuclear Blast i 1996 og senere remastered og utgitt av Silverdust Records i 2002.
Musikken på albumet er nær sjangrene grunge, stoner metal og slow doom metal inspirert av band som Black Sabbath, Alice In Chains, Kyuss, Cathedral and Paradise Lost


== Sporliste ==
«Left My Way» – 6:03
«Away» – 5:14
«Seasons of Black» – 3:26
«Infinity» – 6:31
«Tomorrow Not Today» – 5:40
«Sleep» – 4:40
«You» – 5:26
«Nice Day to Die» – 3:37
«No More Pleasures» – 4:38Produsert av Ecki Erlenbusch i Nightmare studio, Fautsbach


== Eksterne lenker ==
(en) Infinity på MusicBrainz
Nullpluss

Nullpluss er en roman fra 1986 av den norske forfatteren Gert Nygårdshaug. 


== Sammendrag ==
Romanen handler om laserforskeren Tremor Harding fra den lille byen Lagendonk. Harding føler han har sugd til seg alt livet har å by på av opplevelser, kunnskap og erfaringer, og han mener han derfor ikke har noe å tape på å gjennomføre et til syvende og sist dødelig eksperiment - han skal spise opp seg selv.Tremor Harding installerer seg i en bunker i sentrum av Lagendonk og benytter seg av sin kunnskap om lasere til å partere og fortære seg selv – bit for bit.


== Referanser ==


== Eksterne lenker ==
Omtale av Nullpluss gjengitt på Nygårdshaugs uoffisielle hjemmeside
Helge Skuseth

Helge Skuseth (født 29. april 1953) er en norsk tidligere fotballspiller og sportsjournalist fra Ålesund.
Han vokste opp i Hessa og spilte for bydelslaget Skarbøvik Idrettsforening, og ble som 16-åring uttatt på guttelandslaget og trente med Queens Park Rangers. Skuseth spilte i tillegg på U-landslaget, U-21 (7 kamper, 0 scoringer) og A-landslaget (16 kamper, 3 scoringer).
For Start (115 kamper, 38 scoringer i perioden 1974-80) fikk han bronsemedalje i 1975 og ble seriemester i 1978 og 1980. Tilbake i hjembyen i 1980, var han igjen i Skarbøvik Idrettsforening noen sesonger.
I Kristiansand var han bankmann i Sørlandsbanken, siden ble han adjunkt og fast ansatt som journalist i Sunnmørsposten fra 1983, samt trent Skarbøvik Idrettsforening, Hessa IL, Guard SK, IL Valder og Blindheim idrettslag. Fra 2010 er Helge Skuseth ansatt som sportsredaktør i Sunnmørsposten.
Helge Skuseth er gift med Gunn Leikanger Skuseth. Sammen har de barna Simen og Karianne Nelly (sportsjournalist i TV 2).


== Landskamper ==


== Referanser ==


== Eksterne lenker ==
(en) Helge Skuseth – Transfermarkt 
(en) Helge Skuseth – WorldFootball.net 
(en) Helge Skuseth – EU-Football.info 
(no) Helge Skuseth – Norges Fotballforbund
Vladimir Arnold

Vladimir Igorevitj Arnold (Влади́мир И́горевич Арно́льд, født 12. juni 1937 i Odessa, i det tidligere Sovjetunionen nå Ukraina, død 3. juni 2010 i Paris) var en russisk matematiker.
Vladimir Arnold er en av verdens mest produktive matematiker innen området mekanikk. Hans karriere begynte allerede da Stalin hadde makten i Sovjetunionen, og han er fortsatt aktiv ved tusenårsskiftet. En av hans tidligste prestasjoner er Kolmogorov-Arnold-Moser-teorien innen dynamikken. 
Arnolds skrivemåte blander strikt og abstrakt matematikk med uformell, nesten kontroversiell prosa. Arnold angriper matematikk med en geometrisk innfallsvinkel i alminnelighet, og spesielt innen mekanikk. Sammen med Louis Nirenberg fikk han Crafoordprisen fra Kungliga Vetenskapsakademien i Sverige i 1982. 
Arnold arbeider i dag ved Steklovs Mathematical Institute i Moskva og ved Université Paris IX.


== Referanser ==


== Eksterne lenker ==
Offisielt nettsted 
(en) Vladimir Arnold – kategori av bilder, video eller lyd på Commons
Jerry Hsu

Jerry Hsu (født 17. desember 1981 i San Jose) er en amerikansk-asiatisk rullebrettkjører. Hsu regnes som en av få amerikansk-asiater som driver med skating. begynte å skate i 1992 og har siden ikke deltatt i nevneverdig med konkurransekjøring. Hans bidrag har vært på videofronten, hvor han utfører «tricks» på fortauskanter og parkeringsplasser. Han er også en ivrig fotograf og i 2007 hadde han flere utstillinger. Han har kontrakt med åtte ulike sponsorer i Emerica, Emerica Gear, Enjoi, Royal, Mob, Ricta, Swiss og CCS Skate Shop.


== Eksterne lenker ==
Jerry Hsu biography
About Jerry Hsu
Anarchy in Åmot

Anarchy in Åmot er debutromanen til Sturle Brustad. Den ble utgitt i 2007 av Gyldendal Norsk Forlag. Boka er satt til høsten 1978 og våren 1979, og handler om Hans Petter Aastorps oppvekst i Åmot i Modum mens punken kom. Den er skrevet på Åmot-dialekt.
Boka starter rett før skolestart 1978, da det over høyttaleranlegget under fotballturneringen Modum Cup blir spilt Sex Pistols' «Anarchy in the U.K.». HP og Perry bestemmer seg for å starte et punkband, og boka forteller hvordan det går. Den er delt inn i tre deler: «the rise», «the flight» og «the fall». 


== Persongalleri ==
Hans Petter «HP» Aastorp – bokens hovedperson. Spiller bass i Anarchy in Åmot.
Peter «Perry» Farrelli – grunnleger av bandet, som han også spiller fuzzbass i bandet.
Robert «Deniro» Aslaksrud – spiller gitar i bandet. Fått kallenavnet sitt etter skuespilleren.
«Bønna» – trommeslager i bandet.
«Jensa» Gullberg – HPs nemesis. Fotballspiller, og spiller i Dire Straits-coverband.


== Eksterne lenker ==
Anarchy in Åmot – nettside til boka.
Lushan (Jiujiang)

Lushan (kinesisk: 庐山区; pinyin: Lúshān Qū), også kjent under det anglifiserte navnet Kuling, er et bydistrikt i byprefekturet Jiujiang i provinsen  Jiangxi i Folkerepublikken Kina. 
Lushan ligger i nasjonalparken av samme navn, rundt Lushanfjellet. 
Distriktets areal er på 548 km² og innbyggertallet var i 2003 på ca. 263 000.


== Administrative enheter ==
Subdistriktene Shili (十里街道); Wuli (五里街道); Qilihu (七里湖街道);
Storkommunene Gutang (姑塘镇); Weijia (威家镇); Xingang (新港镇); Lianhua (莲花镇); Haihui (海会镇); Saiyang (赛阳镇);
Guling (牯岭镇);
Kommunen Yujiahe (虞家河乡).


== Samferdsel ==


=== Jernbane ===
Nanchang-Jiujiang intercity høyhastighetsjernbane betjener området.
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.


=== Vei ===
Også Kinas riksvei 105 løper gjennom Lushan. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Feierkreft

Feierkreft er hudkreft på pungen hos feiere.
Kreften er framkalt av stoffer i soten.  Sykdommen ble første gang beskrevet av den engelske kirurgen Percivall Pott (1714–1788) i 1775. Dette var første gang det ble beskrevet en sammenheng mellom en krefttype og påvirkning av kjemikalier, og mellom et spesifikt yrke og risiko for kreft.
Sykdommen var hovedsakelig et britisk fenomen. Eksempelvis hadde feiere i Tyskland tette klær som ga beskyttelse, som forhindret soten til akkumulere seg på den nedre overflaten av skrotum. I Storbritannia ble gutter sent opp i skorsteinspipene i kun underbukser og skjorte, og tidvis helt nakne. Behandling var kirurgi hvor sykt kjøtt ble skåret bort. Før bedøvelse var dette i seg selv en enkel prosess for kirurgen, men forskrekkelig og smertefullt for pasienten.


== Referanser ==


== Litteratur ==
Waldron, H.A. (1983): «A brief history of scrotal cancer» i: British Journal of Industrial Medicine 40 (4): 390–401. doi:10.1136/oem.40.4.390. PMC 1009212. PMID 6354246.
Gordon, Richard (1994): The Alarming History of Medicine. New York: St Martin's Press. ISBN 0-312-10411-1.
Schwartz, Robert A. (2008): Skin Cancer: Recognition and Management, 3 utg. Wiley. s. 55.
Strange, K.H. (1982): Climbing Boys: A Study of Sweeps' Apprentices 1772-1875 (PDF). London/Busby: Allison & Busby. ISBN 0-85031-431-3.


== Eksterne lenker ==
Rare Squamous Cell Carcinoma In A Psoriatic Patient – Management Challenge!, med illustrasjoner.
Sivslekta

Siv er en gruppe dekkfrøede, enfrøbladete planter i sivfamilien. Siv vokser ved myrer, ved vann og ellers fuktige steder. Siv skilles fra gras ved at de mangler leddknuter, og fra starr ved at de har frie blomster.


== Eksterne lenker ==
(en) Siv – oversikt og omtale av artene i WORMS-databasen 
(en) Siv i Encyclopedia of Life 
(en) Siv i Global Biodiversity Information Facility 
(no) Siv hos Artsdatabanken 
(sv) Siv hos Dyntaxa 
(en) Siv hos Fossilworks 
(en) Siv hos ITIS 
(en) Siv hos NCBI 
(en) Siv hos The International Plant Names Index 
(en) Siv hos Tropicos 
(en) Kategori:Juncus – bilder, video eller lyd på Wikimedia Commons
Vitenskapsåret 2008

Vitenskapsåret 2008 er en oversikt over hendelser, prisvinnere, fødte og avdøde personer med tilknytning til vitenskap i 2008.


== Hendelser ==


=== Andre hendelser ===
Kavliprisen deles ut for første gang. Den deles ut innenfor områdene astrofysikk, nanovitenskap og nevrovitenskap.


=== Astronomi og Romfart ===
14. januar - Romsonden MESSENGER flyr forbi planeten Merkur for første gang.
6. oktober – Romsonden MESSENGER flyr forbi planeten Merkur andre gangen.
30. juli – Det oppdages at materiale som er gravd opp fra 5 centimeters dyp på Mars overflate smelter når det varmes opp til 0° C, det endelige beviset for vann på Mars.
1. august – Solformørkelsen 1. august 2008 er synlig i Canada, Europa og vestre Asia.
5. september – Rosetta (romsonde) flyr forbi asteroiden 2867 Šteins.


=== Fysikk ===
9. september – CERNs partikkelakseleratoranlegg "Large Hadron Collider" startes.


=== Meteorologi ===
Meteorologiåret 2008


=== IT ===
23. juli – Google åpner selskapets nye tjeneste Knol, i en betaversjon, for allmennheten.


== Prisvinnere ==
Abelprisen: John Griggs Thompson og Jacques Tits
Bôcherprisen: Alberto Bressan, Charles Fefferman, Carlos Kenig
Copleymedaljen: Roger Penrose
Darwinmedaljen: Geoffrey Parker
Faradaymedaljen: Josef Kittler
Gunnerusmedaljen: Olav Smidsrød
Karl Schwarzschild-medaljen: Rashid Sunyaev
Kavliprisen:
Astrofysikk: Maarten Schmidt og Donald Lynden-Bell
Nanovitenskap: Louis E. Brus og Sumio Iijima
Nevrovitenskap: Pasko Rakic, Thomas Jessell og Sten Grillner
Leroy P. Steele-prisen:
The Leroy P. Steele Prize for Lifetime Achievement: George Lusztig
The Leroy P. Steele Prize for Mathematical Exposition: Neil Trudinger
The Leroy P. Steele Prize for Seminal Contribution to Research: Endre Szemerédi
Nobelprisen:
Fysikk:Yoichiro Nambu, Makoto Kobayashi, Toshihide Maskawa
Kjemi: Osamu Shimomura, Martin Chalfie, Roger Tsien
Fysiologi/Medisin:Harald zur Hausen, Françoise Barré-Sinoussi, Luc Montagnier
Penrosemedaljen: George A. Thompson
Wollastonmedaljen: Norman Sleep


== Fødsler ==


== Dødsfall ==


== Referanser ==


== Se også ==
Kristian Ilner

Kristian Ilner (født 5. juli 1973) er en norsk jurist og fagbokforfatter. Hans spesialfelt er europeisk og internasjonal rett. Han utga i 2006 en biografi om Hilmar Reksten og kom i 2009 med en biografi om Jacob Stolt-Nielsen, som er oversatt til engelsk. Bøkene er kommet ut på Vigmostad & Bjørke forlag i Bergen. I 2019 ga han ut en biografi om motstandsmannen, ingeniøren og industrilederen Martin Siem. I 2021 kom boken "De tyske soldatene på Alfaset", en bok som forsøker å gi innsikt i tysk historie og nytt perspektiv på norsk okkupasjonshistorie. Boken ble utgitt internasjonalt i en tysk versjon i 2022.
Frem til høsten 2009 hadde Ilner sitt daglige arbeid ved ordførerens kontor i Oslo. Fra 2009 til 2019 var han ansatt i Næringslivets Hovedorganisasjon (NHO), der han arbeidet med fag- og yrkesopplæring. Siden 2019 har han vært ansatt i Fellesforbundet sentralt, hvor han jobber med kompetanse og utdanning.


== Bibliografi ==
Die deutschen Soldaten auf Alfaset - von Heldenverehrung bis Versöhnung, 216 sider (2022) ISBN-13 978-82-8451-100-9
De tyske soldatene på Alfaset - fra heltedyrkelse til forsoning, 254 sider (2021) ISBN 978-82-300-2202-3
Martin Siem  – Industribyggeren, 363 sider (2019) ISBN 978-82-300-1970-2
Jacob Stolt-Nielsen  – an entrepreneur, 422 sider (2009) ISBN 978-82-419-0635-0
Jacob Stolt-Nielsen  – en gründer, 425 sider (2009) ISBN 978-82-419-0574-2
Reksten, 314 sider (2006) ISBN 978-82-419-0429-5
Eyðgunn Samuelsen

Eyðgunn Jana Samuelsen (født Henriksen 23. mai 1959 i Sørvágur) er en færøysk lærer og sosialdemokratisk politiker (Jv.).
Hun er datter av Anton og Ann Henriksen i Sørvágur. Hun gikk realskolen i Sørvágur og tok høyere forberedelseseksamen (HF) ved Føroya Studentaskúli og HF-skeið i Tórshavn i 1978. Samuelsen er utdannet cand.mag. i statsvitenskap og historie fra Roskilde Universitetscenter fra 1992. Hun har vært ansatt som lærer ved den tekniske skolen i Klaksvík siden 1987, unntatt perioden 2000–2003, da hun var avdelingsleder for videregående opplæring i Kulturdepartementet. Hun er gift med Jóan Hendrik Svabo Samuelsen, som har vært direktør i den færøyske sosialforsorgen.Som ung hadde hun styreverv i ungdomslaget i Sørvágur og de færøyske studentorganisasjonene. Hun meldte seg inn i Javnaðarflokkurin i 1988. Hun var styremedlem ved sykehuset i Klaksvík 1990–1992 og medlem av den færøyske ligningsnemnden 1992–1996. I 1997 ble hun valgt inn i kommunestyret i Klaksvík.Samuelsen har vært innvalgt på Lagtinget siden 2011, etter å ha møtt fast for minister Helena Dam á Neystabø 2008–2011. Hun har hele tiden vært medlem av Lagtingets finanskomité. Hun var formann i den sosialdemokratiske lagtingsgruppen fra 2011 til hun ble utnevnt til sosialminister i Aksel V. Johannesens regjering i 2015. Hun gikk av sammen med resten av regjeringen etter valget i 2019. Jónleif Johannesen møtte i hennes sted på Lagtinget så lenge hun var medlem av regjeringen. Ved lagtingsvalget i 2019 mistet Javnaðarflokkurin ett mandat, og Samuelsen ble 1. vara til Lagtinget.


== Referanser ==
Kylomikron

Kylomikroner er noen store molekyler som dannes i tarmen for å transportere lipider (fett) ut til resten av kroppen. 


== Se også ==
Triglyserider
Bergtóra Høgnadóttir Joensen

Bergtóra Høgnadóttir Joensen (født 15. februar 1971) er en færøysk sosionom og politiker (Tj.). Hun var innvalgt på det færøyske Lagtinget fra 2008 til 2011 og satt i Lagtingets velferdskomité. Hun ledet sitt partis lagtingsgruppe under Annita á Fríðriksmørks permisjon fra mars til september 2008.Hun er datter av landslege Høgni Debes Joensen og lagtingskvinne og sosionom Karin Kjølbro. Hun vokste opp i Tórshavn og til dels i Danmark, der faren tok videreutdannelse.Hun er utdannet sosionom og arbeidet først innen psykiatri, kriminalomsorg og bedriftsrådgivning i Danmark. I 2004 flyttet hun tilbake til Færøyene, der hun har drevet med personalledelse og prosjektarbeid for ulike arbeidsmarkedstiltak. Fra 2005 til 2007 ledet hun de færøyske sosionomenes fagforening. I 2013 ble hun personalsjef i SEV.


== Referanser ==
Trikkestallen

Trikkestallen ble bygget i 1899, som verksted og vognhall for Kristiania Sporveisselskab. Den ligger på Torshov i Oslo.
Trikkestallen kulturhus åpnet 18. februar 2003. Institusjonene Ungmedia og Oslo Nye Dukketeater holder til i Trikkestallen, i tillegg til At Tickle Toes, Norges eneste steppdansskole. Danseskolen benytter lokaler som også leies ut til selskaper og andre arrangementer.  


== Se også ==
Stovner Rockefabrikk


== Eksterne lenker ==
Ungmedias nettside
Oslo Nye Dukketeater Arkivert 17. november 2015 hos Wayback Machine.
«Trikkestallen». Kulturminnesøk. Riksantikvaren – Direktoratet for kulturminneforvaltning.
John Johannessen

John Johannessen (født 7. oktober 1977 i Tórshavn) er en færøysk journalist og tidligere politiker.
Han vokste opp i Tórshavn og i Lopra på Suðuroy. Han begynte som journalist i den sosialdemokratiske dagsavisen Sosialurin i 1998. I 2001 gikk han til allmennkringkasteren Sjónvarp Føroya.I 2004, 26 år gammel, ble John Johannessen var innvalgt på Lagtinget for Javnaðarflokkurin. Han ble medlem av Lagtingets utenrikskomité. I 2008 ble han formann i utenrikskomiteen og formann i Javnaðarflokkurins lagtingsgruppe. Han var også medlem av Lagtingets justiskomité frem til han tapte gjenvalg til Lagtinget i 2011.
Fra februar til november 2011 var Johannessen helseminister i Kaj Leo Johannesens første regjering, og fra mai 2011 hadde han også ansvaret for innenrikssaker, unntatt kommunesektoren. Han forsøkte som helseminister å samle alle de tre sykehusene på Færøyene under samme ledelse, men møtte sterk motstand fra lokale interesser.Etter tiden som politiker har han gått tilbake til Kringvarp Føroya som journalist og programleder.


== Referanser ==
Retur

En retur er, i basketball, når en spiller får tak i ballen etter et skudd som har, eller ikke har, gått i kurven. Returer er en viktig del av spillet siden ballen da går til det andre laget, eller angripende lag får en ny mulighet til å score.


== Typer returer ==
Returer deles inn i to hovedkategorier: «Offensive returer», der returen tas av en spiller fra angripende lag, og «defensive returer», der forsvarende lag får tak i returen. Alle returer som går i kurven blir defensive returer siden forsvarende lag har rett til ballen etter en scoring, men likevel er også de fleste returer som ikke går i kurven også defensive fordi defensive spillere ofte er i bedre posisjon eller nærmere kurven. Offensive returer fører til en scoringsmulighet til for det angripende laget. Laget kan score direkte eller ved å sette opp en ny angrepstaktikk. Lagreturer blir gitt til et lag som får tak i ballen etter et bomskudd mot kurven. En lagretur blir aldri gitt til en bestemt spiller, og er kun en formalitet. Ifølge reglene i basketball må det bli tatt retur på alle skudd som ikke går i kurven uansett om en spiller kontrollerer ballen eller ikke. 
Returer blir gitt til den første spilleren som får tak i ballen eller til en spiller som suksessfullt hindrer ballen i å gå i kurven. Det er mange viktige faktorer for gode returtakere, og de mest vanlige er høyde og styrke. Fordi høyde er så viktig er det som oftest centere og power forwarder som tar returer. Likevel finnes det noen mindre spillere som er gode returtakere, slik som Jason Kidd, som spiller som point guard for Dallas Mavericks. Han tok flest returer av alle New Jersey Nets-spillerne i to sesonger da han spilte for dette laget. Gode returtakere må også ha god presisjon. God spenst kan også være viktig, men ikke nødvendig. Spillere som Larry Bird og Bobby Jones var gode returtakere, men ble aldri kjent for sin spenst. Bird sa en gan: «De fleste returer blir tatt under kurven. Det er der jeg får mine.» Det er også viktig at spillere posisjonerer seg godt for å få tak i en retur. Dette blir i hovedsak gjort ved å bokse ut. Siden kjempingen om returer ofte kan være veldig fysisk, blir returer ofte sett på som en av de hardeste jobbene innenfor spillet.


== Bokse ut ==
Å bokse ut er en teknikk spm blir brukt når en spiller skal ta retur i basketball. En spiller bokser ut en motspiller ved å stelle seg mellom motspilleren og kurven. Denne handlingen blir også kalt «blokke ut». Et lag kan bli bokset ut av flere spillere som bruker denne teknikken for å stoppe andre spillere i å få tak i returen.


== Referanser ==


== Eksterne lenker ==
«NBA All-Time Individual Rebound Leaders». Returstatistikker (engelsk). Sports Illustrated. s. 1. Besøkt 15. mai 2009.
Videospillåret 2008

Videospillåret 2008 er en oversikt over hendelser og lanseringer med tilknytning til videospill i 2008.


== Hendelser ==
31. januar – Super Smash Bros. Brawl lanseres for Nintendo Wii i Japan.
29. april – Grand Theft Auto IV blir sluppet for PlayStation 3 og Xbox 360.
4. september – Spore blir sluppet.


== Spill lansert i 2008 ==


=== PC ===
Call of Duty: World at War
Command & Conquer: Red Alert 3
Devil May Cry 4
Far Cry 2
FIFA 09
Football Manager 2009
Grand Theft Auto IV
Haze
Huxley
Left 4 Dead
NHL 09
Pirates of the Burning Sea
Penumbra: Black Plague
Pro Evolution Soccer 2009
Rail Simulator
Sacred 2: Fallen Angel
Shaun White Snowboarding
Sins of a Solar Empire
Spore
Turok
World of Warcraft: Wrath of the Lich King


=== Xbox 360 ===
Command & Conquer: Red Alert 3
Condemned 2
Dead Space
Devil May Cry 4
FIFA 09
Guitar Hero IV
Major League Baseball 2K8
Turok
NHL 09


=== PlayStation 3 ===
Command & Conquer: Red Alert 3
Condemned 2
Dead Space
Devil May Cry 4
FIFA 09
Guitar Hero IV
Haze
Major League Baseball 2K8
Metal Gear Solid 4: Guns of the Patriots
Turok
NHL 09


=== PlayStation 2 ===
NHL 09


=== Wii ===
Civilization Revolution
Major League Baseball 2K8
Super Smash Bros. Brawl


=== PlayStation Portable ===
God of War: Chains of Olympus


=== Nintendo DS ===
Advance Wars: Days of Ruin
Assassin's Creed: Altaïr's Chronicles
Civilization Revolution
Mario & Sonic at the Olympic Games
Nanostray 2
Rune Factory 2: A Fantasy Harvest Moon
Zoo Tycoon 2 DS